Selv om Bierut var en tilhenger av stalinismen unnlot han å igangsette prosesser mot kommunistiske politikere som ble utstøtt på grunn av «høyreavvik», deriblant hans senere etterfølger Władysław Gomułka. Han godkjente likevel skueprosessene mot mange polske ikke-kommunistiske militære ledere fra annen verdenskrig og kirkeledere. Mange motstandere av det kommunistiske regimet ble dømt til døden i hemmelige rettssaker.